Malé Kozie pleso

Malé Kozie pleso (poľ. Mały Kozi Staw) je pleso na tretej terase Mlynickej doliny vo Vysokých Tatrách, medzi Volími plieskami a Nižným Kozím plesom na východ od turistického chodníka. Leží v nadmorskej výške 1 932 m n. m., plocha: 520 m², hĺbka 1,5 m. Názov Názov vystihuje, že ide o najmenšie zo štyroch Kozích plies (jedno je nepomenované). Dávnejšie bolo toto pleso i ďalšie tri, známe ako Kozie plesá, a tak ich pomenúva poľská Tatranská encyklopédia. U nás sa rozdeľujú na Malé Kozie pleso, Nižné Kozie pleso a Vyšné Kozie pleso. Tak ako Poliaci aj Nemci a Maďari ich pomenovali pod spoločným menom Kozie plesá. Turistika Blízko, naľavo od plesa, vedie turistický chodník Mlynickou dolinou po žltej značke zo Štrbského Plesa na Bystré sedlo. Referencie Iné projekty Commons ponúka multimediálne súbory na tému Malé Kozie pleso Externé odkazy Poloha na turistickej mape